Kättemaksukontor

"Kättemaksukontor" on Eestis toodetav kriminaalkomöödiasari, mille esimene osa läks TV3-s eetrisse 30. aprillil 2009.

Sarja stsenarist on Mihkel Ulman, lavastaja Ain Prosa.

Sarja tunnuslaulu "Saatanlik naine" esitab produtsendi Raivo Suviste poeg Uku Suviste.

Sarja formaadiõigused müüdi 2013. aastal rahvusvahelisele televisioonitootjale FremantleMedia Ltd.

Sisu ülevaade
Kättemaksukontori asutajad on kaks naist – endine mõrvagrupi uurija Frida Arrak (Marika Vaarik) ja endine sekretär Marion Pärn (Kadri Rämmeld). Naised on iseloomult ja maailmavaatelt täielikud vastandid, kuid neid seob ühine vimm meessoo vastu. Viha tipneb ideega sookaaslastele kättemaksuteenust pakkuma hakata. Nendega liitub 6. hooajas meistervaras Häidi Õigepaulus.  

Kui Frida hakkab 10. hooajas Püha Neitsi Kloostri nunnaks, ilmub teda asendama ta vanemteadurist noorem õde Freya Narvik. 

Häidit tuleb asendama 11. hooajas Kirke Klein, kes töötas enne politseis uurijana ja teda omakorda endine tänavalaps Luna Haab, kes on tõeline võrukael. Kui Luna otsustas hakata ellujäämisinstruktoriks, hakkas kolmandaks detektiiviks noor ja elus kogenematu Lumi-Lee Aigo.

Osatäitjad ja tegelaskujude iseloomustus
 Elina Reinold – Freya Narvik (Idasaar) (2013–)
 Kadri Rämmeld – Marion Pärn (2009–)
Amanda Hermiine Künnapas – Lumi-Lee Aigo (2021–)
 Ragne Veensalu – Luna Haab (2015–2021)
 Adeele Sepp – Kirke Klein (2013–2015)
 Tarvo Sõmer – Tiit Marvel (2011–)
 Juss Haasma – Rainis Sõber (2013–2016, 2018)
 Risto Vaidla – Rasmus Uuber (2016–2017)
 Tanel Padar – Daniel Frank (2014–2015)
 Nikolai Bentsler – Aleksandr Vesper (2010–)
 Marika Vaarik – Frida Arrak (Idasaar) (2009–2013, 2018)
 Elina Purde – Häidi Õigepaulus (2009–2013, 2018)
 Kristjan Sarv – Kaur Moks (2009–2013, 2018–)
 Märt Avandi – Gerth Maango (2009–2011, 2013, 2017, 2018, 2021)
 Ott Sepp – Kaspar Tuvi (2009–2011, 2013, 2017, 2018, 2021)
 Jaan Rekkor – Rein Pihelgas (härra Korralik) (2010–2013)
 Carmen Mikiver – Ivi Pihelgas (2011–2013)
 Sepo Seeman – Martin Arrak (2009–2012, 2013)
 Sergo Vares – Karl Suur (2012–2013)
 Marilyn Jurman – Sonja Maango (Säde) (2010–2011, 2017)
 Ireen Kennik – Selene Kronk (2015–) 
 Klaudia Tiitsmaa – Kioko Veega (2017–2018)
 Guido Kangur – Mart Mesilane (härra Hurmur) (2009–2013, 2016–)
Kristjan Lüüs – Sander Pronks (2019–)
Ivo Ernesto Reinok – Margus Uniloo (FMR, Guy Fawkes) (2017–2018, 2022)

Peaosades

Frida Arrak (endine Idasaar) (hooajad 1–9, 20)
Endine politsei mõrvagrupi liige, hilisem eradetektiiv. Eriti läbinägelik ja taiplik daam, keda loomupärane nutikus ei jäta maha ka kõige keerulisemates olukordades – olgu see näiteks välkarmumine või mõni meditsiiniline juhtum. Lahutatud, õigemini mahajäetud ja seetõttu uute tutvuste loomisel ülimalt ettevaatlik. Ta on armunud Härra Hurmurisse (Mart Mesilasse) ja Politseimajor Rein Pihelgasse. Selle eest on sattunud mitmetesse segadustesse. Pärast Kättemaksukontorist lahkumist läks Indiasse ja hakkas usklikuks. Praegu Püha Neitsi Kloostri nunn. Huvialad: lugemine ja erialane töö. Frida asutatud on Kättemaksukontor. Fridal oli lapsepõlvest jäänud tuhkrute foobia.

Freya Narvik (endine Idasaar) (hooajad 10–)
Füüsikainstituudi vanemteadur, 42-aastane, Frida noorem õde. Tüüpiline teadlane – veidi hajameelne, eraelus saamatu ja endasse süüvinud. Väljendab harva emotsioone, mistõttu Marion ja Häidi hakkavad teda selja taga kutsuma Kuivikuks. Hobideks taiji ja matkamine looduses. Pärast Frida lahkumist saab Freyast Kättemaksukontori kaasomanik. Tahab bürood sulgeda, kuid tõmmatakse kaasa ohtlikku intriigi, mis lõpeb talle väga traagiliselt. See muudab Freya arvamust detektiivitöösse ja temast saab Kättemaksukontori uus võitlushimuline juht. Õige pea selgub, et daam saab selle tööga suurepäraselt hakkama. Juhtumiste lahendamisel võtab tihti appi füüsika ja muud fundamentaalteadused. Tema peamiseks elusihiks saab kurjategijate tabamine ja trellide taha suunamine.

Marion Pärn (hooajad 1–)
Kättemaksukontori teine asutaja. Väga romantilise meelelaadiga ja väga naiselik. Ei loobu unistamast oma härra Õigest, igatseb abielluda ja saada lapsi, kuid paraku kisub alatasa kõik viltu. Kõigest hoolimata usub, et Saatusekirjutajal on tema rolli jaoks varuks õnnelik lõpp. Kergesti armuv. Isegi liiga kergesti, mis on teda tihti ekstreemsetesse olukordadesse viinud. Kalduvus armuda just pahelistesse tüüpidesse. Siiski on tal ka eluarmastus – Aleksander. Huvialad: lõhnad, kaunid rõivad, poodlemine, Facebook, seks ja autod

Kirke Klein (hooajad 11–13)
Kirke on äsja politseikooli lõpetanud nooremuurija, kelle ülimaks unistuseks on pääseda operatiivtööle mõrvagruppi. Lõpuks avanebki tal selleks võimalus Rainis Sõbra paarilisena, kuid liigse ülipüüdlikkuse tõttu sooritab ta teo, mille tagajärjed on ootamatud. Kirke on kaunis ja väga naiselik, kuid ka liigselt äärmustesse kalduv ja teatud mõttes vaimne huligaan, seega olid edasised süžeepöörded vaatajate jaoks põnevad, üllatavad ja väga lõbusad. Kirke jättis Kättemaksukontori ja läks kalifaadi naftapumba turvatöötajaks.

Häidi Õigepaulus (hooajad 1–10, 20)
Frida eksmehe naine. Häidi on enesekindel, julge ja nahaalne. Teab oma väärtust ja oskab seda meeste puhul hästi ära kasutada. Häidil on ka varjupool – kriminaalne minevik, mis on jäänud õiguskaitseorganitele siiamaani teadmata. Tema asumine eradetektiiviks on Frida soov, kusjuures ei ole aru saada, kas Frida teeb seda kättemaksust või kaastundest. Häidi huvialad: kiired ja võimsad mootorrattad, rikkad mehed, kallid ehted. Seega on tal Marioniga küll palju ühist, kuid paraku toob see kaasa hoopis konflikte. Martin ja Häidi leppisid reisil Marioni, Freya ja Victoria-Rosaliega ära ja jäid koos tütrega Londonisse elama. Ilmus välja viis aastat hiljem, teda palgati maali varastama aga sattus kokku luureagendi juhiga, nad armusid. Osa lõpus Häidi lahkub Eestist.

Tiit Marvel (hooajad 5–)
Väga tõsise ja praktilise ellusuhtumisega uurija. Pärast kooli lõpetamist töötas Rakveres, kuid pärast hiilgavat piinakambriga seotud sarimõrva paljastamist viidi rotatsiooni korras Tallinna. Olemuselt pedant, mis tähendab, et talle ei meeldi, kui keegi oma nina tema asjadesse topib. Pikka aega põhimõtteline vanapoiss kuid hiljem asub koosellu poemüüja Tuulikki Navesiga. Kättemaksukontori kaunitaridesse suhtub tõrjuvalt, kuid Marion suudab pikapeale tema suhtumist muuta. On olnud Freyasse ja Marioni armunud, kuid lõpuks armub Selenesse ja saab temaga lapse, püüdes Selene arvamust ideest, et nende laps peaks elama sooneutraalses ühiskonnas, muuta. Huvialad puuduvad (samas ei suuda ta iial ära öelda sumoturniiri jälgimisest ja tantsimisest). Selene sundis Tiitu veganiks hakkama. Kui Sander Pronks aga liha söömisega vahele jäi, (ta oli vegan) otsustasid Selene ja Tiit taas liha sööma hakata.

Rainis Sõber (hooajad 10–15, 20)
28-aastane nägus mees, kes suundus pärast politseikooli lõpetamist maailma tundmaõppimise eesmärgil vabatahtlikult Afganistani. Veetis seal 2 aastat ja langes taliibide kätte vangi. Imekombel suutis nende käest põgeneda, kuid pärast seda põeb posttraumaatilist sündroomi, mis avaldub väga erinevate hirmude näol. Pärast teenistust Afganistanis asub tööle Põhja Prefektuuri uurijaks, Tiit Marveli käe alla, kes temaga kurja vaeva näeb, kuna Rainis ei pea kinni töödistsipliinist ja tema uurimismeetodid ei mahu seaduse piiridesse. Lisaks on noormehe elustiil enesehävituslik. Rainise peamisteks hobideks on autode tuunimine ja heegeldamine.

Kaur Moks (hooajad 1–10, 20, 21, 23, 25, 26, 28)
Endine Marioni ülemus. Väga mitmekülgsete omaduste ja annetega mees. Figaro ja Casanova ühtekokku – tohutult armusuhteid. Samuti on tal ridamisi palju erinevaid ameteid, mis kõik kestavad lühikest perioodi. Ajajooksul on ta muutunud Kättemaksukontori asendamatuks abiliseks. Valdab erakordset näitlejameisterlikkust ning vastavalt vajadusele võib mängida keda tahes – isegi omaenda isa. Moraalselt paraku seisab nõrgal platvormil. Huvialad: naised, naised ja veel kord naised.

Luna Haab (hooajad 14–24)
Alates 14. hooajast. Alguses ei taha detektiivitööst kuuldagi, aga kui teda ootab ees valik, kas vangla või detektiivitöö, otsustab ta heade poolele üle tulla. Temast saab Kirke asemele kolmas detektiiv. Luna on tänavatüdruk, kes oskab tulla toime näiteks seifide muukimise ja üliosavate vargustega. Luna on ka üsna maskuliinne naine, sest teda vägistas ta kasuisa ja selle tõttu ei taha ta enam naiseks olemisest esialgu midagi kuulda. Tema asemele tuli Lumi-Lee, sest Luna kehastaja jäi päriselus lapseootele.

Rasmus Uuber (hooajad 16–17)
Rasmus Uuber on Rainise sugulane, kes asub otse politseikoolist Rainise asemele Tiidu partneriks. Rasmus on sunnitud Põhja Prefektuuris töötama, kuid ei protesti selle vastu. Rasmus teeb põhjalikku tööd, saades vastutasuks kiituseid Selenelt. Rasmus ei püsi Tiidu kõrval kaua ja varsti tõstetakse ta presidendi kaitsemeeskonda ja tema koha saab endale lapseootel Sonja Maango.

Selene Kronk (hooajad 14–)
Pärnust pealinna prefektiks toodud naispolitseinik, mõrvagrupi ülemus. Eriti karm ja kõva häälega, meeste suhtes õiglaselt skeptiline. Peamised meetodid alluvate uurijatega suhtlemisel on käega lapiti vastu lauda peksmine ja "Hop-hop-hop!" karjumine. Talle ei meeldi, kui Kättemaksukontor on uurimistel politseist edukam. Politsei koostöölepingu Kättemaksukontoriga on ta korduvalt puruks rebinud, kuid hiljem lepingu siiski taastanud.

Sander Pronks (hooajad 21–) 
Saabus Narvast perekondlikel põhjustel Tallinna tööle. Sander töötab Selene alluvuses Tiidu partnerina ja on algul radikaalne täistaimetoitlane, kuid muudab toitumisharjumusi, kui tema tüdruksõber ähvardab ta maha jätta.

Lumi-Lee Aigo (hooajad 25–
)

Lumi-Lee on  miljonäri tütreke, kes ei ole elus veel midagi teinud ning kelle isa sunnib teda päriseluga kohanema. Mitte just lumehelbeke, aga ärahellitatud pirtsakas plika, keda hakatakse ümber kasvatama. Tüdruk hakkab tasapisi Kättemaksukontorisse sisse elama, kuigi ei Freya ega Marion talle seda just ülemäära lihtsaks tee. Detektiividega kohtus ta tänu väikesele intsidendile liikluses. Peale selle oli jäänud Lumi-Lee vahele narkootikumidega. Temast saab Luna asemele kolmas detektiiv.

Hooajad

1. hooaeg, kevad 2009

2. hooaeg, sügis 2009

3. hooaeg, kevad 2010

4. hooaeg, sügis 2010

5. hooaeg, kevad 2011

6. hooaeg, sügis 2011

7. hooaeg, kevad 2012

8. hooaeg, sügis 2012

9. hooaeg, kevad 2013

10. hooaeg, sügis 2013

11. hooaeg, kevad 2014

12. hooaeg, sügis 2014

13. hooaeg, kevad 2015

14. hooaeg, sügis 2015

15. hooaeg, kevad 2016

16. hooaeg, sügis 2016

17. hooaeg, kevad 2017

18. hooaeg, sügis 2017

19. hooaeg, kevad 2018

20. hooaeg, sügis 2018

21. hooaeg, kevad 2019

22. hooaeg, sügis 2019

23. hooaeg, kevad 2020

24. hooaeg, sügis 2020

25. hooaeg, kevad 2021

26. hooaeg, sügis 2021</big>

27. hooaeg, kevad 2022

28. hooaeg, sügis 2022

29. hooaeg, sügis 2023

30. hooaeg, sügis 2023 Ainult Go3-s

Välislingid 
 Kättemaksukontori Facebooki leht

Eesti komöödiasarjad
Eesti kriminaalsarjad
TV3 telesaated